b'\n_START_ARTICLE_\nIBAN\n_START_PARAGRAPH_\nIBAN (l\xc3\xbchend ingliskeelsest nimetusest International Bank Account Number) on panganduses rahvusvaheline pangakonto number._NEWLINE_IBAN v\xc3\xb5imaldab rahvusvaheliselt identifitseerida eri riikide pangakontosid ja teha raha\xc3\xbclekandeid._NEWLINE_IBAN-ide kasutamine reglementeeriti standardiga ISO 13616:1997, praegune standard on ISO 13616:2007. IBAN-numbrid v\xc3\xb5eti alguses kasutusele Euroopa Liidus, n\xc3\xbc\xc3\xbcd on s\xc3\xbcsteemiga liitunud ka teisi Euroopa ja muu maailma riike. Rahvusvahelist IBAN-numbrite s\xc3\xbcsteemi haldab SWIFT._NEWLINE_IBAN koosneb kuni 34 s\xc3\xbcmbolist, millest kaks esimest on riigi ISO 3166-1 kahet\xc3\xa4heline kood, seej\xc3\xa4rel kaks kontrollnumbrit ning l\xc3\xb5puks kohalik pangaarve number.'